Llista i classifica les entitats de què parla el text següent:
transformació de l'atenció primària i conforme a l'evolució de la situació epidemiològica.» Si no s'ha arribat a un acord és, realment, perquè no s'ha volgut. Nosaltres des del departament, des de la conselleria es treballarà per donar resposta a les necessitats de qualsevol ciutadà del nostre país. I per tot l'exposat, ens abstindrem d'aquest punt. La presidenta Gràcies, diputada. Per la defensa també de l'esmena presentada i en nom del Grup Parlamentari d'Esquerra Republicana té la paraula el diputat Juli Fernàndez. Juli Fernàndez i Olivares Bé, bon dia. Moltes gràcies, presidenta. Doncs, davant de la proposta de resolució que ens presenta el Grup de Ciutadans, com bé deia la diputada Irene Negre, hem plantejat unes esmenes que el que feien era, des del nostre punt de vista, millorar el text perquè el que pretenien és concretar que el servei que es pugui prestar al consultori de Poblenou de Sabadell sigui el mateix que es feia en el moment anterior a l'inici de la pandèmia. I, alhora, doncs tenir en compte una realitat que no podem obviar, que és que la pandèmia continua amb nosaltres, que no s'ha acabat i que, per tant, el que ens determina la capacitat de recuperació de segons quins serveis és també la situació epidemiològica. Per tant, intentàvem constatar aquestes dues realitats. Recuperació de l'activitat anterior a la covid i, alhora, situació pandèmica que continua amb nosaltres i que, com en moltes altres ocasions hem compartit en aquesta comissió i en debats al ple, el sistema sanitari serà el darrer, segurament, en sortir de la pandèmia perquè és allà on fem proves diagnòstiques, és allà on vacunem, és allà on intentem tenir els mitjans que permeten que a la resta de la societat avancem cap a una normalitat. És per això que, en no haver pogut millorar el text d'aquesta esmena concretant quan i, alhora, concretant el què ha de passar al consultori local, nosaltres ens abstindrem en aquesta proposta de resolució. Per tant, farem possible també que s'aprovi amb la nostra abstenció, però tenint en compte que el text proposat, des del nostre punt de vista, és millorable. Moltíssimes gràcies, presidenta. Gràcies, diputats i diputades.
Juli Fernàndez : polític, Juli Fernàndez i Olivares : polític, Grup de Ciutadans : partit_polític, Irene Negre : polític, Poblenou : Entitat_Geopolítica, Sabadell : Entitat_Geopolítica, Grup Parlamentari d'Esquerra Republicana : partit_polític